MESTSKÁ  ČASŤ  BRATISLAVA – NOVÉ  MESTO

Materiál na rokovanie
Miestneho zastupiteľstva
konaného dňa  11.6.2013

N á v r h

na zapojenie finančných prostriedkov z rezervného fondu na čerpanie kapitálových výdavkov na akciu   „ Rekonštrukcia  kanalizácie  na Bojnickej  „

Materiál predkladá :					Materiál obsahuje :

Ing. Ľudovít Kollárik					1. Návrh uznesenia
prednosta MÚ B-NM					2. Dôvodová správa

Spracovateľ :

Alžbeta Andrášiková
referent odd. SB,NPaVS

Na rokovanie prizvať :				Stanovisko právnej skupiny :

Ing. Petra Majtána					- nie je potreba právneho posúdenia
referenta odd. VaI

					J ú n    2013

N á v r h    u z n e s e n i a

M i e s t n e   z a s t u p i t e ľ s t v o

s c h v a ľ u j e

finančné prostriedky  vo výške 50 641 €,  na program 4.3, funkčná klasifikácia 0610, položka 717002, zdroj 46, stredisko 0612  „ Rekonštrukcia kanalizácie na Bojnickej „  č. 236 z rezervného fondu.

a/ - s pripomienkami

b/ - bez pripomienok

Dôvodová správa 

Časté havarijné stavy na prečerpávacej stanici  kanalizácie odvádzajúcej splašky zo 4 bytových domov na ulici Bojnická a veľké finančné náklady za každý jeden havarijný zásah Havarijnou službou na sfunkčnenie prečerpávacej stanice, nás nútia v čo najkratšom čase zrealizovať celkovú rekonštrukciu uvedenej kanalizácie s cieľom zabezpečiť jej plnú funkčnosť a bezproblémový chod prečerpávacej stanice. 
Návrh výšky sumy v rozpočte na rok 2013  na rekonštrukciu  prečerpávacej stanice kanalizácie bol daný odhadom na 30 000,- €. V tom čase  ešte nebolo zrejmé, že sa bude musieť robiť aj nové výtlačné potrubie, pretože existujúce potrubie je poddimenzované, ako vyplýva z technickej správy z projektovej dokumentácie rekonštrukcie  prečerpávacej stanice kanalizácie pre domy na Bojnickej ulici.
V technickej správe z projektovej dokumentácie  na uvedenú rekonštrukciu prečerpávacej stanice kanalizácie je stanovený rozpočet na stavebné práce a dodávku technických zariadení vo výške 80 640,94 €, čo je čiastka podstatne vyššia, ako je celková suma stanovená na predmetnú akciu v rozpočte na rok 2013. Pretože je nevyhnutné neodkladne situáciu riešiť, pričom je potrebné zvážiť všetky v technickej správe uvedené skutočnosti, predkladáme Miestnej rade návrh na prerokovanie a prehodnotenie tejto plánovanej akcie. Je zrejmé, že náklady na jej plánovanú realizáciu budú  podstatne vyššie, ako boli plánované v rozpočte na rok 2013, avšak v takomto prípade nie je možné s cieľom úspory finančných prostriedkov realizovať rekonštrukciu prečerpávacej stanice kanalizácie s možným rizikom vzniku  problémov pri jej ďalšej prevádzke. Odborný technický posudok je nutné v plnej miere rešpektovať, aby sa predišlo možným komplikáciám pri prevádzke prečerpávacej stanice kanalizácie v ďalších rokoch.
Rozdiel medzi sumou stanovenou v rozpočte na rok 2013 vo výške 30 000 € a sumou vyplývajúcou zo spomínanej projektovej dokumentácie je cca 50 000 €. Keďže ide o veľkú zmenu v rozsahu plánovanej rekonštrukcie  s čím sú spojené zvýšené finančné náklady, je potrebné pôvodne plánovanú sumu v rozpočte navýšiť. Suma, ktorá je skutočne potrebná na realizáciu podľa spracovanej projektovej dokumentácie, znamená  nárast oproti  rozpočtu na rok 2013 na túto akciu o 50 641 €. Túto čiastku je potrebné v rozpočte presunúť z inej akcie, alebo zaradením prostriedkov z Rezervného fondu. 
Vzhľadom  na to, že sa neuvažuje o nerealizovaní schválených akcií v rozpočte, je v tomto prípade potrebné riešiť uvedené zapojením prostriedkov rezervného fondu.